Mgeni Jadi Kadika

Mgeni Jadi Kadika (an haife ta a shekara ta 1957) 'yar majalisar dokokin Tanzaniya ce ta ƙungiyar Civic United Front. 

 Rayuwa 
Mgeni Kadika ta yi karatunta a Pandani, Pemba North, ta bar sakandare a shekara ta 1976. Daga shekarun 1977 zuwa 1980 ta yi aiki a ma'aikatar kasuwanci ta Zanzibar, kuma daga shekarun 1980 zuwa 1988 ta kasance manaja a wani shagon haɗin gwiwa.

Ta shiga majalisar dokoki ta ƙasa  a shekarar 2005 a matsayin 'yar majalisar wakilai ta musamman ƙarƙashin jam'iyyar Civic United Front, kuma ta riƙe kujerarta a zaɓukan 2010 da 2015.

A watan Mayu 2016, Kadika ta tambayi ko gwamnati za ta ba da ilimin jama'a da bincike kan cutar fibroids na mahaifa.   A watan Afrilun shekara ta 2020 ta nuna damuwarta kan ƙaruwar cutar koda a Tanzaniya, kuma ta nemi Ministan Lafiya, Ummy Mwalimu, da ta fitar da kididdigar yankin.  A watan Mayun 2020, ta tambayi Ministar Lafiya, Ummy Mwalimu, wane irin matakin da gwamnatin Tanzaniya ke ɗauka, wanda ya wuce tantance iyaka, don kare 'yan ƙasar Tanzaniya daga COVID-19.  

Mgeni Kadika tana ɗaya daga cikin 'yan majalisa 21 da suka sauya sheka daga CUF zuwa ACT-Wazalendo a watan Yuni 2020.

 Manazarta 

Rukuni:Rayayyun mutane
Rukuni:Haihuwan 1957